Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
25 พ.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 4.30 จุด (0.25%) ปิดภาคเช้าที่ 1,736.81 จุด ด้วยมูลค่าการซื้อขาย 26,087.69 ล้านบาท
Most Positive Impact: PTT (+2.83 จุด), PTTEP (+0.59 จุด), CPN (+0.45 จุด)
Most Negative Impact: AOT (-1.06 จุด), BDMS (-0.77 จุด), PTTGC (-0.45 จุด)
แนวโน้มตลาดบ่าย
SET Index ในช่วงเช้าปิดที่ 1,736.81 จุด เป็นการปรับเพิ่มของกลุ่มพลังงานอย่าง PTT PTTEP ที่มีผลต่อตลาดประมาณ 3.4 จุด แต่ยังเห็นแรงขายของนักลงทุนต่างชาติอย่างต่อเนื่อง คาดว่าเกิดจากความกังวลเรื่องการเมืองระหว่างประเทศทั้งจีน เกาหลีเหนือ และสหรัฐ ซึ่งเป็นประเด็นที่ต้องจับตามองอย่างใกล้ชิด
ล่าสุดสหรัฐอยู่ในระหว่างการพิจารณาการขึ้นภาษีรถยนต์นำเข้าจากต่างประเทศ โดย KS Research มองว่าผลกระทบต่อประเทศไทยยังค่อนข้างจำกัด เนื่องจากสัดส่วนที่ส่งออกอะไหล่รถยนต์จากไทยไปสหรัฐมีอยู่ประมาณ 7% ส่วนที่ส่งออกรถนั่งส่วนบุคคลไปยังสหรัฐ ประเทศไทยจัดอยู่ในอันดับ 8 ซึ่งถือว่าไม่ได้เป็นสัดส่วนที่เยอะ
ประเด็นต่อมาเมื่อคืนมีการขัดแย้งกันระหว่างสหรัฐและเกาหลีเหนือทำให้ ปธน.โดนัลด์ ทรัมป์ ตัดสินใจยกเลิกที่จะเดินทางไปสิงค์โปร์ (กำหนดการเดิมจะจัดขึ้นวันที่ 12 มิ.ย. 61) เพื่อเจรจากับ ปธน. เกาหลีเหนือ คิม จ็อง อึน ทำให้ตลาดต่างประเทศเกิดอาการกังวลจากเรื่องดังกล่าว แต่หลังจากนั้นผู้นำเกาหลีเหนือได้มีท่าทียอมอ่อนข้อลงและพร้อมจะเจรจา ทำให้บรรยากาศการลงทุนในตลาดหุ้นไทยได้คลายกังวลไประดับนึง
สัปดาห์หน้ามีตัวเลขเศรษฐกิจในประเทศและต่างประเทศที่ต้องติดตามค่อนข้างเยอะ เริ่มจากวันที่ 30 พ.ค. จะมีรายงานตัวเลข GPD ของสหรัฐประจำไตรมาส 1/61 ซึ่งตลาดคาดไว้คงที่จากไตรมาสก่อนที่ 2.3% และในวันเดียวกันจะมีรายงานตัวเลข PCE พื้นฐานประจำเดือนเม.ษ. 61 โดยคาดว่าจะออกมาที่ 1.8% (ลดลงเล็กน้อยจากเดือนก่อนที่ 1.9%) ทั้งนี้จะเป็นปัจจัยนึงที่มีผลต่อการกำหนดนโยบายทางการเงินของการประชุมเฟตที่จะจัดขึ้นกลางเดือน มิ.ย. 61
วันที่ 1 มิ.ย. ช่วงเช้าจะมีการรายงานตัวเลขเงินเฟ้อทั่วไป (Headline CPI) และเงินเฟ้อพื้นฐาน (Core CPI) ของไทยประจำเดือน พ.ค. 61 โดยตลาดคาดไว้ที่ 0.8% และ 0.64% (เดือนก่อนอยู่ที่ 1.07% และ 0.64%) ส่วนช่วงเย็นจะมีรายงานตัวเลขการจ้างงานนอกภาคเกษตรของสหรัฐประจำเดือน พ.ค. โดยตลาดคาดไว้ที่ 190,000 หน่วย (เพิ่มขึ้นจากเดือน เม.ษ. ที่ 164,000 หน่วย)  หุ้นแนะนำ ADVANC HANA LH